Aleksandras Edmundas Žemaitaitis

Aleksandras Edmundas Žemaitaitis (1936 m. birželio 21 d. Giedriuose, Vilkaviškio raj. – 2000 m. vasario 3 d.) – agronomas, Lietuvos ir Vilkaviškio rajono sporto, ūkio ir politinis veikėjas.

Biografija 
1954 m. baigė Vilkaviškio Salomėjos Nėries vidurinę mokyklą, 1960 m. Lietuvos žemės ūkio akademijos Agronomijos fakultetą, agronomas.

1960–1963 m. žaidė Kauno „Bangos“ meistrų futbolo komandoje. 1964–1977 m. Vilkaviškio žemės ūkio valdybos agronomas, vyr. agronomas, valdybos viršininkas. 1977–1990 m. Vilkaviškio rajono vykdomojo komiteto pirmininkas. 1990–1993 m. Vilkaviškio rajono savivaldybės sporto skyriaus vedėjas. 1993–1997 m. Vyriausybės atstovas Marijampolės apskrityje.

Nuo 1990 m. Lietuvos demokratinės darbo partijos narys. 1995–2000 m. Vilkaviškio rajono savivaldybės tarybos narys (LDDP sąraše).

Žmona Gražina, duktė Inga. Jo atminimui rengiamas vaikų futbolo turnyras.

Šaltiniai 

Lietuvos agronomai
Lietuvos sporto veikėjai
Vilkaviškio politikai
Lietuvos futbolininkai